Shots Fired

"Shots Fired" הוא שיר שהוקלט על ידי הראפרית האמריקאית מייגן די סטליון. הוא יצא לאור כרצועה הראשונה מתוך אלבום האולפן הראשון של די סטליון, Good News‏ (2020), ב-20 בנובמבר 2020. כשיר דיס, הוא עוסק בתקרית הירי של די סטליון ב-2020, ובטורי ליינז בפרט. השיר כולל דגימה מהרצועה "Who Shot Ya?" של הנוטוריוס בי. איי. ג'י. מ-1995. "Shots Fired" זכה לשבחים בין-לאומיים על ידי המבקרים, ששיבחו את תגובתה של מייגן לאלבומו Daystar מ-2020 של ליינז, שגם התייחס לירי. ב-15 ביולי 2020, הצהובון האינטרנטי TMZ פרסם קטעי וידאו המציגים את מייגן די סטליון פצועה, כתוצאה מתקרית שבה הייתה מעורבת משטרת לוס אנג'לס (LAPD). לאחר דיווחים ראשוניים לפיהם הפציעה נגרמה משברי זכוכית על רצפת המכונית בה נסעה, די סטליון פרסמה הודעה שבה הבהירה כי היא "סבלה מפציעות ירי, כתוצאה מפשע שבוצע נגדי ונעשה עם הכוונה לפגוע בי פיזית". בחודש שלאחר מכן, מייגן האשימה את טורי ליינז בתור האדם שירה בה, ואמרה שהיא לא הצהירה זאת מיד בשל חשש מהמשטרה, במיוחד לאור רצח ג'ורג' פלויד והמחאות שאירעו לאחר מכן. היא חשפה מאוחר יותר שליינז והצוות שלו הציעו לה כסף בתמורה לשתיקה בעניין. ב-25 בספטמבר 2020, ליינז הוציא את אלבום האולפן החמישי שלו, Daystar, בו הוא הכחיש שוב ושוב שירה בדי סטליון. Daystar ספג ביקורות שליליות מטעם מבקרי המוזיקה, שרבים מהם סירבו לבקר אותו. אנדרה ג'י מקומפלקס התייחס לאלבום כ"פרויקט בזוי מכדי להיות מוערך בכל קנה מידה מוזיקלי", בעוד כריס מרפי מ-Vulture פרסם מאמר בו נאמר, "בשביל [לזכות ב]אהבתו של אלוהים, אל תאזינו לאלבום של טורי ליינז". הראפר ועמיתה של די סטליון, ריק רוס, פנה לרשתות החברתיות וביקר את ליינז בחריפות. הוא הצהיר: "ככה אתה לא מתייחס להאשמות שאתה מתמודד מול האחות. זו הייתה בחירה גרועה, אחי. אתה לא מקבל כסף על החרא הזה". ב-Highsnobiety הודיעו שהם מסרבים לשווק את ליינז בטענה שהוציא את "האלבום הרעיל ביותר של השנה". סרטון השיר "Shots Fired" באתר יוטיוב Good News, 2020-11-20, נבדק ב-2022-10-16 Justin Curto, Megan Thee Stallion Murders the Narrative on ‘Shots Fired’, Vulture, ‏2020-11-20 (באנגלית אמריקאית) Megan Thee Stallion Blasts Tory Lanez on "Shots Fired" | Teen Vogue, web.archive.org, ‏2021-01-03 Megan Thee Stallion, 'Shots Fired': Song You Need to Know - Rolling Stone, web.archive.org, ‏2020-12-02 Megan Thee Stallion Says She Was Shot in the Foot, New Vid Shows Bloody Prints, web.archive.org, ‏2021-03-03 Megan Thee Stallio ‘Suffered Gunshot Wounds as a Result of a Crime’ – Variety, web.archive.org, ‏2020-07-15 Megan Thee Stallion Claims Tory Lanez Shot Her (Watch) - Variety, web.archive.org, ‏2020-08-21 Megan Thee Stallion Says Tory Lanez Shot Her | Pitchfork, web.archive.org, ‏2020-08-22 Condé Nast, Megan Thee Stallion Claims Tory Lanez Tried to Pay Her to Stay Quiet After Shooting, Vanity Fair, ‏2020-11-16 (באנגלית אמריקאית) Tory Lanez denies shooting Megan Thee Stallion in new album lyrics | Megan Thee Stallion | The Guardian, web.archive.org, ‏2021-02-23 Tory Lanez Denies Megan Thee Stallion's Shooting Account in New Album - Variety, web.archive.org, ‏2020-09-30 Tory Lanez’ ‘Daystar’ Is Much Worse Than Just a Terrible Album, Complex (באנגלית) Tory Lanez Drops Album ‘DAYSTAR’ Talks Megan Thee Stallion, web.archive.org, ‏2020-10-03 Sam Moore, Rick Ross hits back at Tory Lanez over 'Daystar' album release and Breonna Taylor protests, NME, ‏2020-09-28 (באנגלית) This Is the Last Time We Will Cover Tory Lanez, Here's Why, Highsnobiety, ‏2020-09-26 (באנגלית)